Повече информация за използването на интернет връзка

Този софтуер на HP използва интернет връзка:
•	за актуализиране на софтуера и функциите;
•	за предотвратяване на проблеми;
•	за предоставяне на поддръжка;
•	за събиране на информация, която позволява на HP да подобрява създаването на продукти 

Данните, предавани от вашия компютър към HP, ще бъдат използвани, за да се определи дали са необходими актуализации и за да бъде сравнена предоставената информация с това как използвате вашите продукти на HP. 

Някои данни могат да бъдат използвани в анонимен и/или обобщен вид, което да позволи на HP да подобри качеството на продуктите и услугите си. Тези данни може да бъдат прехвърлени в обект на HP, който може да се намира в различна страна/регион от вашия.

IP адресът може да бъде използван за определяне на общото местоположение (напр. град) и информация за бизнес дейността, преди да бъде отхвърлен.

Софтуерни приложения на HP, които се свързват чрез интернет

Имайте предвид, че някои от следните софтуерни приложения може да не са включени към всички продукти. 

HP Product Registration (Регистрация на продукт на HP)
По подразбиране HP Product Registration (Регистрация на продукт на HP) стартира автоматично при приключването на инсталацията на софтуера. Софтуерът се свързва към онлайн регистрация и предварително я попълва със следната информация за вашия конкретен продукт на HP, като улеснява процеса на регистрация на продукта:
•	моделен номер/име/серия на продукт
•	сериен номер
•	операционна система на компютъра
•	език на операционната система и настройки за страна/регион
•	сервизен код на продукта

За да предотвратите стартирането и свързването към интернет на HP Product Registration (Регистрация на продукт на HP), махнете отметката от „Register this product with HP“ (Регистрирай този продукт в HP) в края на софтуерната инсталация.

HP Update (Актуализация на HP)
Остарелият софтуер понякога може да затрудни инсталацията или производителността на продукта. HP Update (Актуализация на HP) проверява редовно за актуализации, като ви помага да научите кога новият софтуер става наличен. Освен това предлага незабавно изтегляне и автоматична инсталация. HP Update (Актуализация на HP) ви помага да поддържате софтуера на HP актуализиран както на вашия компютър, така и на вашия принтер HP. Не е налично за всички операционни системи.

Често задавани въпроси за HP Update (Актуализация на HP)

Защо актуализациите са важни?
Остарелият софтуер понякога може да затрудни инсталацията или производителността на продукта. Поддържането на софтуера на HP актуализиран може да предотврати възникването на проблеми или да ви помогне да откриете решения по-лесно, ако възникнат проблеми; решения като например указания за помощ или помощни документи. 

Какви данни се прехвърлят с цел автоматична проверка за актуализации?
HP Update (Актуализация на HP) събира и споделя следната информация:	
•	име на операционната система	
•	настройка за страна/регион	
•	настройка за език	
•	списък със свързани принтери HP	
•	списък със свързани USB устройства HP	
•	списък със свързани скенери HP	
•	брой опити за изтегляне на софтуер на HP и успешни инсталации

С цел подобряване на програмата HP Update (Актуализация на HP), тя също така събира регистрационни файлове, създадени по време на изтеглянията и инсталациите на софтуер на HP. Тази информация се използва за подобряване на успеха на бъдещи актуализации. Потребителите имат възможността да разгледат информацията в регистрационните файлове и да одобрят прехвърлянето. Тези данни се събират анонимно. HP Update (Актуализация на HP) не прикрепя уникални идентификатори към анонимните клиентски данни.

Актуализациите автоматично ли се изтеглят и инсталират?
След като сте разрешили проверката за актуализации, някои малки критични актуализации може да се изтеглят и инсталират без допълнително известие, но само онези, позволяващи на текущо инсталирания софтуер да работи нормално. През по-голямата част от времето ще бъдете известени, когато има налични актуализации и ще ви бъде дадена възможност да изберете кой софтуер да изтеглите и инсталирате.

Колко често софтуерът проверява за актуализации?
Настройката по подразбиране на HP Update (Актуализация на HP) е да проверява за актуализации ежеседмично. Но можете да промените тази честота чрез достъп до HP Update (Актуализация на HP) от вашето меню „Старт“.

Колко струват актуализациите?
HP предоставя софтуерните актуализации на HP безплатно. Но компютърът ви трябва да бъде свързан към интернет, за да може HP Update (Актуализация на HP) да потърси и изтегли софтуерните актуализации на HP. Цената на интернет връзката зависи от вашия интернет доставчик (ISP). Изтеглянето на софтуерни актуализации на HP не начислява повече разходи от всяка една друга активност в интернет, която извършвате сами, като например четене на имейли или сърфиране в мрежата.

Как HP защитава моята поверителност?
HP Update (Актуализация на HP) не събира вашето име, адрес или имейл адрес. IP адресът на компютъра ви се използва само за активиране на защитена връзка през интернет. HP Update (Актуализация на HP) не създава никакъв уникален идентификатор, който може да бъде използван за идентифициране на вас или вашия компютър.

HP Customer Participation Program/ HP Product Improvement Study (Програма за клиентско участие на HP/Проучване за подобряване на продуктите на HP)
Като се съгласите да инсталирате софтуера HP Customer Participation Program/HP Product Improvement Study (Програма за клиентско участие на HP/Проучване за подобряване на продуктите на HP), ще ви бъде предоставена възможност в бъдеще да участвате в Програма за клиентско участие на HP/Проучване за подобряване на продуктите на HP. Участието в тази програма е доброволно. Ако се съгласите да участвате, ще бъдете помолени да предоставите допълнителна информация след инсталацията. Не е налично за всички операционни системи.

Ако се съгласите да участвате, софтуерът може от време на време да се свързва към HP чрез интернет, за да предава следните типове данни (с ваше разрешение):  
•	информация за вашия компютър, като например операционна система, количество памет, страна/регион, език и IP адрес
•	информация за вашите продукти HP, като модел на продукт и сериен номер
•	информация как използвате вашия продукт HP, като брой отпечатани страници, режим на печат, носители, марка мастило или тонер и тип на отпечатаните файлове
•	информация, която може да сте конфигурирали в принтера относно управлението на продукта ви, като например име на администратор и данни за връзка
•	допълнителна техническа информация, която се различава според продукта

Събраната информация се трансформира в анонимна и използва в обобщен вид. Това прехвърляне трябва да има незначително влияние върху производителността и скоростта на връзката. HP може да използва тази информация, за да създава по-добри продукти.

HP Connected
Икона („пряк път“), предоставяща връзка към HP Connected, може да бъде поставена на вашия работен плот (може да не бъде налична или инсталирана за някои принтери HP). Ако разполагате със свързан към интернет принтер, който поддържа интернет услуги на HP ePrint, HP Connected ви позволява да видите статуса на принтера, да добавяте и премахвате приложения за печат, както и да управлявате настройки за ePrint и история на задачите от всеки уеб браузър, вкъщи или в движение.
 
Когато осъществявате онлайн достъп до HP Connected, следните данни могат да бъдат изпратени от вашия компютър с цел подобряване на цялостната работа и предварително попълване на настройките автоматично:
•	общо местоположение (текуща настройка на компютъра)
•	език (текуща настройка на компютъра)
•	моделен номер на принтера 

Иконата HP Connected („пряк път“) може да бъде премахната от работния плот чрез плъзгането й в „Recycle Bin“ (Кошче) или чрез щракване с десен бутон върху иконата и избиране на „Delete“ (Изтрий). 

Отчет за инсталиране

На HP ще бъде изпратен отчет за инсталиране, ако тази опция е избрана в инсталиращата програма.  Изпращането на отчета за инсталиране ще помогне на HP да подобри бъдещите инсталации на принтери.  Отчетът ще съдържа анонимни данни, свързани с текущата инсталация, и ще бъдат изпратен на HP чрез вашата интернет връзка.  Данните, предоставени в отчета за инсталиране, ще включват следното:
– Информация за системата (например: операционна система, версия).
– Информация за продукта (например: модел продукт, опции за продукта или конфигурации).
– Избори при инсталацията (например: избор на връзка, софтуерни избори).
– Време за инсталация.
– Съобщения за грешка, получени по време на инсталацията.